Hispana Esperanto-Federacio

Hispana Esperanto-Federacio (HEF), aŭ Federación Española de Esperanto en la hispana lingvo, estas neprofitcela, senideologia asocio fondita la 10an de januaro 1948, post ricevo de la registara permeso.

 Celo 
La precipa celo de HEF estas disvastigi la Internacian Lingvon Esperanton. Por tio, ĝi ofertas informadon, eldonadon, kursojn kaj diversajn agojn. La Hispana Esperanto-Federacio diskonigas la hispanan kulturon per tiu ĉi lingvo kaj tiucele eldonas, ekzemple, tradukojn en Esperanton de verkoj de hispanlingva literaturo.

En 1993 la Hispana Esperanto-Federacio estis nomumita asocio de "publika utilo", agnoske al ĝia laboro kaj celoj socie kaj kulture interesaj. La asocio sin apogas de fondaĵo, Fundación Esperanto por financaj kaj aliaj propagandaj celoj.

 Servoj 
 Hispana Esperanto-Kongreso en kiu, krom la koncernaj kunvenoj, prelegoj kaj debatoj, okazas agadoj kulturaj kaj ludaj.
 Monatodua bulteno en Esperanto, Boletín, kiu enhavas la agadon de la Esperanto Movadon kaj en Hispanio kaj en aliaj landoj. Anoj pli junaj ol dektrijaraĝo ankaŭ ricevas infanan magazinon trimonatan Juna Amiko, publikigatan en Hungario de la Internacia Ligo de Esperantistaj Instruistoj; anoj inter dektri kaj tridek jaraĝo ricevas du eldonojn junajn monatoduajn: la revuon Kontakto, kun kultura enhavo kaj eldonatan en Nederlando, kaj Koncize, eldonatan en Germanio kun informado pri aktualaĵoj pri asocioj junaj de Esperanto en Eŭropo.
 Kompleta servo de informado pri ĉio rilata al Esperanto.
 Kurso de Esperanto distanca, kaj helikpoŝte kaj interrete.
 Vendoservo poŝta rapida al ĉiu loko de Hispanio, kiu ebligas aĉeti librojn aŭ alian materialon (sonbendon, vidbendon...) en Esperanto aŭ pri Esperanto, eldonitan en iu ajn loko de la mondo.

 Strukturo 
 Ligiloj kun aliaj asocioj 
Parolantoj de Esperanto en la tuta Hispanio apartenas al ĝi, kaj ankaŭ estas asocioj de Esperanto regionaj aŭ lokaj, kiuj apartenas al HEF. Siavice, HEF estas ano de la Universala Esperanto-Asocio, kies sidejo estas en Roterdamo, Nederlando. La junulara sekcio de HEF nomiĝas Hispana Esperanto-Junulara Societo.

 Funkciado 
HEF financiĝas ĉefe per la kotizoj de siaj anoj. De tempo al tempo, la Hispana Esperanto-Federacio ricevis apogon monan de privataj homoj (donace), privataj asocioj (patrone) aŭ publikaj organizoj (subvencie) por realigi projektojn konkretajn, ekzemple la eldonon de libroj.

La administradon, demarŝadon kaj informadon faras teamo da voluntuloj koordinate de la estraro, kaj en la oficejo de la asocio en Madrido kaj en aliaj lokoj de Hispanio.

 Estraro 
Laŭ la stato 2024-2026  la estraro de la Hispana Esperanto-Federacio konsistas el:

 Prezidanto: Ángel Arquillos López
 Vicprezidanto: Alberto Granados
 Sekretario: Manuel Parra
 Vicsekretario: Elsa Martínez
Kasisto: Jesús Miguel García Iturrioz
Voĉdonantoj:  Mila Mezo, Vicente Manzano, Pako Balibrea (HEJS)

+Antaŭaj estrarojPrezidantoVicprezidantoSekretarioVicsekretarioKasistoVoĉdonantoj2018-2020José Antonio del BarrioÁngel Arquillos LópezÁgueda Biurrun -Jesús Miguel García IturriozEduardo Berdor,Alberto Granados,William Guerrero2020-2024 Ángel Arquillos LópezAlberto Granados OrceroManuel ParraIsidoro OrtegaJesús Miguel García IturriozAna Manero,Vicente Manzano,William Guerrero (HEJS)

 Vidu ankaŭ 
 Esperanto-movado en Hispanio
 Katolika Esperantista Hispana Asocio, eksa faka asocio
 Bitoteko
 UNED

 Referencoj 

 Eksteraj ligiloj 
 Oficiala retejo de la Federacio
 Retejo de la Federacio en Vizaĝlibro


Kategorio:Hispanaj Esperanto-asocioj